ປະທານາທິບໍດີໂອບາມາ ກ່າວຄໍາປາໄສ ຕໍ່ລັດຖະສະພາ ແລະປະເທດຊາດ(ເບິ່ງວີດີໂອ)
ປະທານາທິບໍດີໂອບາມາ ໄດ້ກ່າວເນັ້ນ ເຖິງເລື່ອງເສດຖະກິດ ແລະການສ້າງວຽກເຮັດງານທຳ ໃນຄຳປາໄສ ຕໍ່ລັດຖະສະພາ ແລະປະເທດຊາດ
ປະທານາທິບໍດີສະຫະລັດທ່ານບາຣັກ ໂອບາມາໄດ້ໃຊ້ຄຳປາໄສປະຈຳປີ ຕໍ່ລັດຖະສະພາ ແລະປະເທດຊາດ ກ່າວໂດຍສັງເຂບກ່ຽວກັບແຜນການຂອງທ່ານ ໃນການທີ່ຈະຂະຫຍາຍ ວຽກເຮັດງານທຳ ສຳລັບຊາວອະເມຣິກັນແລະເຮັດ ໃຫ້ສະຫະລັດກາຍເປັນປະເທດ ທີ່ສາ ມາດແຂ່ງຂັນໄດ້ຫຼາຍຂຶ້ນ ຢູ່ໃນເສດຖະກິດຂອງໂລກ ນາຍ Kent Klein ຜູ້ສື່ຂ່າວຂອງ VOA ລາຍງານຈາກທຳນຽບຂາວວ່າ ນອກນັ້ນແລ້ວ ທ່ານປະທານາທິບໍດີ ຍັງໄດ້ສະເໜີໃຫ້ລັດຖະບານໂຈະການເພີ່ມທະວີໃນການໃຊ້ຈ່າຍໄວ້ ເປັນບາງພາກສ່ວນ ເພື່ອຊ່ອຍຫຼຸດ ຜ່ອນການຂາດດຸນງົບປະມານ ໃນຄຳປາໄສປະຈຳປີຕໍ່ລັດຖະສະພາສະຫະລັດແລະປະ ຊາຊົນຊາວອະເມຣິກັນ ຈຳນວນຫຼາຍສິບລ້ານຄົນທີ່ພາ ກັນເບິ່ງທາງໂທລະພາບນັ້ນ ປະທານາທິບໍດີໂອບາມາໄດ້ ຮຽກຮ້ອງໃຫ້ສະຫະລັດທຳການລົງທຶນເພີ່ມຂຶ້ນເຂົ້າໃສ່ ດ້ານການສຶກສາ ໂຄງລ່າງພື້ນຖານ ແລະການປະດິດຄິດ ສ້າງໃໝ່ທາງດ້ານວິທະຍາສາດ ທ່ານກ່າວວ່າ ສະຫະລັດຈຳເປັນຕ້ອງໄດ້ທຳການປະ ດິດຄິດສ້າງທີ່ເກັ່ງທີ່ສຸດ ໃຫ້ການສຶກສາທີ່ດີທີ່ສຸດ ແລະ ສ້າງສາພັດທະນາໃຫ້ດີທີ່ສຸດ ລື່ນປະເທດອື່ນໆໃນໂລກ ຊຶ່ງທ່ານກ່າວຕໍ່ໄປວ່າ: ຄຳປາໄສເທື່ອທີ 2 ຂອງປະທານາທິບໍດີໂອບາມາຕໍ່ທັງສອງສະພາຂອງສະຫະລັດທີ່ຫ້ອງ ປະຊຸມຂອງສະພາຕໍ່າໃນຄືນວານນີ້ ສ່ວນໃຫຍ່ແລ້ວແມ່ນໄດ້ເພັ່ງເລັງໃສ່ບັນຫາພາຍໃນປະ ເທດ ໂດຍສະເພາະກໍແມ່ນເລື່ອງເສດຖະກິດ ບ່ອນນັ່ງບ່ອນນຶ່ງຢູ່ໃນຫ້ອງປະຊຸມນັ້ນ ໄດ້ຖືກປະໃຫ້ວ່າງໄວ້ສຳລັບສະມາຊິກສະພາຕໍ່າ Gabrielle Giffords ຈາກລັດອາຣິໂຊນາ ທີ່ກຳລັງພັກຟື້ນ ຫຼັງຈາກໄດ້ຖືກຍິງໃນການ ພະຍາຍາມຄາດຕະກຳ ເມື່ອວັນທີ 8 ມັງກອນຜ່ານມາ ການໂຈມຕີທີ່ເປັນເຫດໃຫ້ມີຜູ້ເສຍຊີວິດ 6 ຄົນດັ່ງກ່າວໄດ້ພາໃຫ້ມີການລິເລີ່ມການສົນ ທະນາຫາລືໃນລະດັບຊາດ ກ່ຽວກັບຄວາມຈຳເປັນ ໃນການທີ່ຈະຕ້ອງມີມາລະຍາດທີ່ດີ ຂຶ້ນໃນວົງການເມືອງຂອງສະຫະລັດ ດ້ວຍເຫດຜົນທີ່ວ່ານີ້ ສະມາຊິກລັດຖະສະພາຈາກທັງພັກເດໂມແຄຣັທແລະພັກຣີພັບບລີ ກັນຈຳນວນນຶ່ງຈຶ່ງໄດ້ພາກັນນັ່ງຄຽງຄູ່ກັນ ໃນລະຫວ່າງການກ່າວຄຳປາໄສຂອງປະທາ ນາທິບໍດີຕໍ່ລັດຖະສະພາແລະປະເທດຊາດ ໃນປີນີ້ ແທນທີ່ຈະນັ່ງກັນຄົນລະຟາກ ດັ່ງໄດ້ ເຄີຍປະຕິບັດກັນມາ ໃນຄຳປາໄສນັ້ນປະທານາທິບໍດີໂອບາມາໄດ້ໃຊ້ສຳນວນທີ່ມອງເຫດການໄປໃນທາງດີທີ່ ສຸດໃນການບັນລະຍາຍເຖິງການຟື້ນໂຕຄືນຂອງເສດຖະກິດສະຫະລັດ ແຕ່ໃນຂະນະດຽວກັນ ທ່ານໂອບາມາກໍຮັບຮູ້ວ່າອັດຕາຄົນຫວ່າງງານແມ່ນຍັງສູງຢູ່ແລະ ຊາວອະເມຣິກັນຢາກໃຫ້ພວກຜູ້ນຳຂອງເຂົາເຈົ້າເພັ່ງເລັງໃສ່ການສ້າງວຽກເຮັດງານທຳ ປະທານາທິບໍດີໄດ້ກຳນົດແຜນການ ເພື່ອປັບປຸງຄວາມສາມາດໃນການແຂ່ງຂັນຂອງສະ ຫະລັດ ຊຶ່ງໃນນັ້ນແມ່ນຮວມທັງການເພີ່ມການໃຊ້ຈ່າຍຂອງລັດຖະບານ ເພື່ອຊ່ອຍເສີມ ຂະຫຍາຍການສຶກສາຄົ້ນຄວ້າແລະການພັດທະນາໂດຍສະເພາະແລ້ວແມ່ນໃນດ້ານເທັກ ໂນໂລຈີກ່ຽວກັບພະລັງງານທີ່ສະອາດ ພ້ອມນີ້ ທ່ານຍັງຮຽກຮ້ອງໃຫ້ມີການເອົາມາດຕະການລິເລີ່ມໃໝ່ຂອງລັດຖະບານກາງ ເພື່ອປັບປຸງໂຮງຮຽນແລະມະຫາວິທະຍາໄລຕ່າງໆຂອງສະຫະລັດຕະຫຼອດທັງການລົງ ທຶນເພື່ອຍົກລະດັບຫຼືປັບປຸງໂຄງລ່າງພື້ນຖານຂອງປະເທດ ແລະປະຕິຮູບລັດຖະບານ ໃນການກ່າວຕອບ ຂອງພັກຣີພັບບລີກັນນັ້ນ ສະມາຊິກສະພາຕໍ່າ Paul Ryan ປະ ທານຄະນະກຳມະການງົບປະມານ ຂອງສະພາຕໍ່າສະຫະລັດກ່າວວ່າ ປະທານາທິບໍດີ ໂອບາມາຍັງສືບຕໍ່ໃຊ້ຈ່າຍເງິນຂອງລັດຖະບານຫຼາຍໂພດ ທ່ານ Ryan ເວົ້າວ່າ ປະທານາທິບໍດີໂອບາມາໄດ້ກ່າວຕອບຕໍ່ການສະແດງຄວາມວິຕົກກັງວົນຂອງພັກຣີພັບ ບລີກັນ ກ່ຽວກັບການຂາດດຸນງົບປະມານຂອງລັດຖະບານກາງ ໂດຍໄດ້ສະເໜີທີ່ຈະບໍ່ ເພີ່ມຫຼືຮັກສາການໃຊ້ຈ່າຍຂອງລັດຖະບານສຳລັບພາກສ່ວນພົນລະເຮືອນໃຫ້ຢູ່ລະດັບ ປັດຈຸບັນເປັນເວລາ 5 ປີ ທ່ານເວົ້າວ່າແຜນການດັ່ງກ່າວຈະຊ່ອຍຫຼຸດການຂາດດຸນງົບປະມານລົງຫຼາຍກວ່າ 400 ພັນລ້ານໂດລາ ພາຍໃນ ໄລຍະເວລາ 10 ປີ ໃນຖະແຫຼງການສະບັບນຶ່ງ ທີ່ນຳອອກເຜີຍແຜ່ກ່ອນຄຳປາໄສ ຂອງປະທານາທິບໍດີນັ້ນ ປະທານສະພາຕໍ່າຂອງສະຫະລັດ ທ່ານ John Boehner ເອີ້ນຂໍ້ສະເໜີຂອງປະທານາ ທິບໍດີວ່າ “ຍັງບໍ່ພຽງພໍ” ສ່ວນໃນດ້ານອື່ນໆນັ້ນທ່ານໂອບາມາເວົ້າວ່າ ວໍຊິງຕັນຄວນທຳການປະຕິຮູບກ່ຽວກັບ ນະໂຍບາຍຄົນເຂົ້າເມືອງຂອງສະຫະລັດທີ່ເປັນບັນຫາຍັງມີການຖົກຖຽງໂຕ້ແຍ້ງນັ້ນ ກ່ຽວກັບກິດຈະການຕ່າງປະເທດນັ້ນ ປະທານາທິບໍດີໂອບາມາ ເວົ້າວ່າ ຖານະຊື່ສຽງ ຂອງສະຫະລັດຢູ່ໃນໂລກ ແມ່ນໄດ້ຮັບການຟື້ນຟູແລ້ວ ທ່ານໂອບາມາກ່າວວ່າ ສົງຄາມໃນອີຣັກພວມຈະສິ້ນສຸດລົງແລະພວມມີຄວາມກ້າວໜ້າ ໄປສູ່ການມອບໂອນຄວາມຮັບຜິດຊອບໃນທີ່ສຸດ ໃນການຮັກສາຄວາມປອດໄພຢູ່ອັຟ- ການິສຖານໃຫ້ແກ່ຊາວອັຟການິສຖານແລະຕາໜ່າງກໍ່ການຮ້າຍອາລ ກາຍດາກໍພວມ ພາກັນຫຼົບໜີຢ່າງບໍ່ເປັນຂະບວນ ປະທານາທິບໍດີໂອບາມາ ກ່າວວ່າ ສະຫະລັດ ແມ່ນຢືນຢູ່ກັບປະຊາຊົນຊາວຕູນີເຊຍ ໃນຄວາມໄຝ່ຝັນຢາກມີປະຊາທິປະໄຕຂອງພວກເຂົາເຈົ້າ ແລະທ່ານຂໍສະແດງຄວາມ ຄຳນັບຮັບຕ້ອນ ຕໍ່ການປ່ອນບັດລົງປະຊາມະຕິຢ່າງສັນຕິ ເພື່ອຄວາມເປັນເອກກະ ລາດໃນພາກໃຕ້ຊູດານ ທ່ານໂອບາມາໄດ້ປະກາດວ່າ ທ່ານຈະເດີນທາງໄປຢ້ຽມຢາມປະເທດບຣາຊີລ ຊີເລ່ ແລະແອລຊານວາດໍ ໃນທ້າຍເດືອນມີນາຈະມານີ້ ນອກນັ້ນ ທ່ານຍັງຮຽກຮ້ອງໃຫ້ສະມາຊິກລັດຖະສະພາຂອງສະຫະລັດໃຫ້ສັດຕະ ຍາບັນ ຕໍ່ຂໍ້ຕົກລົງການຄ້າເສລີ ກັບເກົາຫຼີໃຕ້ ແລະເວົ້າວ່າ ທ່ານຈະສືບຕໍ່ທຳການ ຕົກລົງ ໃນທຳນອງດຽວກັນນ ກັບປານາມາ ແລະໂຄລອມເບຍ ແຕ່ປາກົດວ່າ ບໍ່ ໄດ້ມີການເອີ່ຍເຖິງ ຂັ້ນຕອນການເຈລະຈາສັນຕິພາບໃນພາກຕາເວັນອອກກາງທີ່ ພວມຕົກຢູ່ໃນສະພາບບໍ່ໄປບໍ່ມາໃນເວລານີ້ ໃນວັນພຸດມື້ນີ້ປະທານາທິບໍດີໂອບາມາຈະເດີນທາງໄປຢ້ຽມຢາມລັດວິສຄັນຊິນໃນ ພາກກາງຕອນເໜືອຂອງສະຫະລັດບ່ອນທີ່ທ່ານຈະເລີ້ມໂຄສະນາປຸກລະດົມກ່ຽວ ກັບຂໍ້ລິເລີ່ມຕ່າງໆຂອງທ່ານ ທີ່ທ່ານໄດ້ກ່າວໃນຄຳປາໄສຂອງທ່ານໃນຄືນວັນອັງ ຄານວານນີ້